මොහුට සිටියේ තම මවත් විවාහක සහෝදරයෙකුත් පමණි. බොහෝ දිනවලදී විවාහක සහෝදරයාගේ නිවසට යෑම තම මවගේ කාර්යය වන අතර, මොහු බොහෝ දිනවල නිවසට පැමිණි පසු නිවසේ සිටිනුයේ හුදකලාවය. මෙසේ මාසයක් පමණ ගත වූ පසු මොහුගේ මේ ක්‍රියාවලිය පෙරපරිදිම සිදුවන්නට විය. දෙනෝදහක් දෙනා යන එන මාර්ගයේ ගැහැණු ළමුන් ඉදිරියේ පෙනී සිටිමින් තම නිරුවත ප්‍රදර්ශනය කිරීම මොහුගේ පුරුද්දක් බවට පත්විය. මොහුගෙන් ගමේ තරුණියන් හට කරදරයක් සිදුවේදෝයි යන බිය තරුණියන් සිටින සෑම දෙමාපියන් හටම දැනෙන්නට පටන් ගත්තේය. මොහු කෙතරම් මෙම ක්‍රියාවලියට ඇබ්බැහි වී තිබුණේද යන්න තුංමංසන්ධියේ පමණක් නොව වෙනත් ස්ථානවලටද පැමිණ මෙසේ නිරුවතින් තරුණියන් හට පෙනී සිටිමින් ඔවුන් අපහසුතාවයන්ට පත් කරලූහ. නමුත් මොහු අල්ලා ගැනීමට මෙවර නම් ලෙහෙසි වූයේ නැත. රැකවල්ලා සිටි ගමේ තරුණ හා වැඩිහිටි පිරිමි කෙසේ හෝ මොහු අල්ලා ගුටිබැටවලින් හොඳින් සංග්‍රහ කළෝය. පහර කෑමට ලක්වූ මොහුව ගෙන ගොස් මොහුගේ නිවැසියන්ට භාරදුන්නේ නැවත මෙවැනි දෙයක් කළහොත් නීතිය මාර්ගයෙන් දඬුවම් ලබාදීමට සිදුවන බව පවසාය. මෙයින් පසු නම් මොහු යළි එවැනි ක්‍රියා නොකරනු ඇතැයි සැවොම සිතූහ. ඉන්පසු ගමේ සියලුදෙනා නිදහසේ හුස්ම ගත්තත් වැඩි දවසක් එසේ සිටින්නට නොහැකි වූහ. නැවත මොහුගේ ක්‍රියාවලිය සිදුවිය. මොහුගේ ක්‍රියාවලියට මුහුණදුන් පෙර කී තරුණියන් කිහිපදෙනෙක් හට නැවත එම සිදුවීමට මුහුණපෑමට වීමෙන් අසනීප වී රෝහල්ගත කිරීමට පවා සිදුවුණි. මෙවර නම් ඉවසුවා ඇති යැයි හැමෝම සිතන්නට විය. මොහුගේ අශෝභන ක්‍රියාවලියේ නිමාවක් කිසිදිනෙක දක්නට නොලැබෙන බව අවබෝධ කරගත් ගමේ පිරිස මොහු කෙසේ හෝ අල්වා පොලිසියට භාරදිය යුතු යැයි අදිටන් කරගත්හ. කීප දිනක් රැකවල්ලා සිටි පිරිසට මොහු අල්ලා ගැනීමට හැකිවිය. ඔහු පොලිසිය වෙත භාරදුන්හ. නමුත් මාසයක් පමණ ගත වන විට මොහු නිදහස් වී පැමිනුණි.
මෙහි කතා නායකයාගේ නරක පුරුද්ද කුමක්ද?
තම නිරුවත ප්‍රදර්ශනය කිරීම